สวัสดีค่ะ ดิฉันได้ทานยาคุมรายเดือน Melianne21เม็ด ไม่เคยลืมกินยา กินเวลาเดิมทุกวัน หลังจากเม็ดที่21 ประมาณ 2-4วัน ประจำเดือนก็จะมา แต่เดือนนี้ ดิฉันเริ่มกินแผงใหม่ไปได้ 7เม็ด แล้วหยุดยาเพราะอยากมีบุตรค่ะ ตอนนี้หยุดได้ 4วัน ยังไม่มีเลือดประจำเดือนมาเลยค่ะคุณ จะเป็นอะไรมั่ยคะ ถ้ามีอะไรกับแฟนช่วงหยุดยา4วันนี้ มีโอกาสท้องเลยมั้ยคะ หรือต้องรอเลือดประจำเดือนจากการหยุดกินยาคุมมาก่อน
สวัสดีค่ะ การใช้ยาคุมกำเนิดแบบแผงรายเดือนนั้น หากหยุดกะทันหันกลางแผง คือไม่ได้กินจนหมดแผงก่อนนั้น อาจทำให้มีเลือดออกผิดปกติทางช่องคลอด หรือประจำเดือนมาคลาดเคลื่อนไปได้และหลังหยุดยาคุมกำเนิดนั้น อาจจะต้องใช้เวลาประมาณ 1-2 เดือน กว่าจะกลับมามีการตกไข่และมีประจำเดือนได้ตามปกติ โอกาสจะตั้งครรภ์ได้เลยหลังหยุดยาแค่ 4 วันยังมีได้น้อยค่ะแนะนำการสังเกตอาการไปก่อน ประจำเดือนควรจะมาในรอบถัดไปตามปกติ หากประจำเดือนมาแล้ว แสดงว่ามีการตกไข่ การมีเพศสัมพันธ์ในช่วงเดือนถัดไปก็น่าจะทำให้ตั้งครรภ์ได้ หากไม่มีความผิดปกติของมดลูกหรือรังไข่อื่นๆอีก